Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17207

2. Megjegyzés: Amikor szükség van a b) alpontban jelzett, összeütközési veszélyről szóló tájékoztatás kiegészítésére vagy amikor a repüléstájékoztató szolgálat működését ideiglenesen felfüggesztik, a kijelölt légterekben a légijárművek által nyújtott forgalmi tájékoztató rádióadásokat is alkalmazhatják. A légijárművek által nyújtott tájékoztató rádióadások és az ezekre vonatkozó üzemeltetési eljárások a C. Mellékletben találhatók. 4.2.3 Ajánlás — A légiforgalmi szolgálati egységek a különleges légijelentéseket a lehető legrövidebb időn belül továbbítsák a többi érintett légijárműnek, a társult meteorológiai hivatalnak és a többi érintett ATS egységnek. A légijárműveknek szóló adást az érintett meteorológiai és légiforgalmi szolgálati hatóságok közötti egyezményben meghatározott ideig folytassák. 4.2.4 A látvarepülési szabályok szerint végrehajtott repülések számára biztosított repüléstájékoztató szolgálat a 4.2.1 pontban felsoroltakon kívül terjedjen ki a repülés útvonalára vonatkozó forgalmi és olyan időjárási 2007/70/II. szám körülményekre, amelyek valószínűleg lehetetlenné teszik a látvarepülési szabályok mellett történő üzemelést. 4.3 Üzemeltetési repüléstájékoztató szolgálati rádióadások 4.3.1 Alkalmazás 4.3.1.1 A repüléstájékoztató szolgálat során biztosított időjárási valamint a navigációs berendezések és repülőterek üzemi állapotára vonatkozó tájékoztatásokat a lehetőségek szerint az üzemeltetési szempontból előnyös, összetett formátumban továbbítsák. 4.3.1.2 Ajánlás — Ahol a légijárművek számára összetett üzemeltetési repüléstájékoztató közleményeket továbbítanak, ott ezek a meghatározott tartalommal és -- ahol így írták elő -- a repülés különböző szakaszaira meghatározott sorrendben kerüljenek adásra. 4.3.1.3 Ajánlás — Amennyiben üzemeltetési repüléstájékoztató szolgálati rádióadásokat biztosítanak, ezek a repülés különböző szakaszaira vonatkozó kiválasztott üzemeltetési és időjárási elemeket tartalmazzák. Ezek a rádióadások három fő típusúak, rövidhullámú (HF), ultrarövidhullámú (UHF) és ATIS adások legyenek. 4.3.1.4 OFIS üzenetek használata irányított kérés/válaszadás közleményekben Amennyiben azt a pilóta kéri, a vonatkozó OFIS közleményt a megfelelő ATS egység köteles továbbítani. 4.3.2 Rövidhullámú (HF) üzemeltetési repüléstájékoztató szolgálati rádióadások (OFIS) 4.3.2.1 Ajánlás — Biztosítsanak rövidhullámú (HF) üzemeltetési repüléstájékoztató szolgálati rádióadásokat, amennyiben a körzeti légiközlekedési egyezmény szerint erre szükség van. 4.3.2.2 Ajánlás — Amennyiben ilyen rádióadást biztosítanak:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes